EkBass/fiwiki-20250220-pages-articles huggingface dataset:
Zeila

Zeila () on kaupunki Somaliassa, Awdalin alueella. Kaupunki sijaitsee Adeninlahden rannalla lähellä Djiboutin rajaa. Se kuuluu itsenäiseksi julistautuneeseen Somalimaahan. Zeilan asukasluku on vuoden 2008 arvioiden mukaan 4 638. == Historia == Antiikin aikana Zeila tunnettiin nimellä Alaviten. Nykyistä nimeä siitä on käytetty ainakin vuodesta 891, kun arabimaantieteilijä Al-Yaqubi mainitsee kaupungin kirjassaan. Zeilan merkityksen tärkeänä satamakaupunkina tuovat esille arabitieteilijät Abu Abdillah Muhammad al-Idrisi ja Ibn Said al-Maghribi, jotka kertovat Zeilan olevan etiopialaisten hallitsema orjakaupan keskus 1200-luvulla. Zeilan merkitys kaupankäynnissä kasvoi myöhemmin ja 1500-luvulla se hallitsi orjien lisäksi kahvin, kullan ja strutsin sulkien kauppaa Lähi-itään, Kiinaan ja Intiaan. Kaupunki kehittyi myös alueen islamin uskon keskukseksi. Se kohosi lopulta oman Adalin sulttaanikuntansa pääkaupungiksi. Vuosien 1560–1660 välillä etiopialaisten sotaretket tuhosivat Zeilan ja Berberasta tuli alueen tärkein keskus. Osmanit liittivät pian tämän jälkeen sekä Zeilan että Berberan hallintaansa. Osmanien valtakunnasta itsenäistynyt Egypti sai haltuunsa samat alueet osmaneilta. Englanti liitti pian kuitenkin Somalimaan alueen imperiumiinsa, sillä se halusi turvata Adenin laivastotukikohtaansa. Aden sai Zeilasta ja Berberasta ravintovaroja ja nämä kaupungit perustivat koko kauppansa Adenin kysynnälle. Sisällissota, joka riehui alueella vuoteen 1996 aiheutti paljon tuhoja ja monet asukkaat pakenivat Djiboutiin. Sen jälkeen, kun Somalimaa julistautui itsenäiseksi, olot alueella ovat vakiintuneet. Monet entiset asukkaat ovat myös palanneet takaisin. ==Katso myös== *Somalian historia == Lähteet == Luokka:Somalian kaupungit
Halloween-gambiitti

Halloween-gambiitti on neliratsupelin muunnelma, joka alkaa yleensä siirroilla :1.e4 e5 :2.Rf3 Rc6 :3.Rc3 Rf6 :4.Rxe5 Muunnelma on toiselta nimeltään Müller–Schulze-gambiitti. Gambiitissa valkea uhraa ratsunsa mustan keskustasotilaaseen tarkoituksenaan voittaa tempoja ajaessaan sotilaillaan mustan ratsuja takaa. Avausta käytetään joskus yllätysaseena harrastelijoiden välisissä peleissä, mutta huipputasolla sitä ei näe käytännössä koskaan, sillä valkean ei uskota saavan tarpeeksi korvausta uhrauksestaan. Tilastollisesti gambiitti tarjoaa kuitenkin valkealle selvän edun.ECO Gambiitti saattaakin olla hyvä yllätys nopeissa tai pikapeleissä. Musta voi torjua gambiitin pelaamalla 4...Rxe4, mutta tätä tapahtuu todella harvoin. Hyväksyminen tapahtuu siirrolla 4...Rxe5. Jatkossa valkea ajaa etenee sotilaillaan tempovoitoin ja toivoo saavansa asemasta etua. Gambiitin pääjatko on 5.d4 Rc6 6.d5 Re5 7.f4 Rg6 8.e5 Rg8 9.d6 cxd6 10.exd6 Df6 11.Rb5 Kd8 12.Le3, mutta nyt musta voi pelata 12...Rh6!. Valkean viides siirto gambiitissa on käytännössä aina 5.d4, koska f4 ei auta kehitystä, vaikkakin ajaa myös ratsun pois keskustasta. Viidennellä siirrollaan musta voi valita, perääntyykö c6:een ja g6:een. 5...Rc6 johtaa pääjatkoon, jossa valkea ajaa mustan ratsua takaa sotilaillaan: 6.d5 Re5 7.f4 Rg6 8.e5 Rg8 9.d6 cxd6 10.exd6. Tässä valkea saa vahvan tuetun sotilaan d6:een ja koittaa käyttää tilanteen hyväkseen. Mustan kuningas jää keskustaan valkealla on vaarallisia uhkauksia, kuten De2+ ja Le3-b6, jos musta pelaa siirron ...a6. Toinen uhka on ratsun eteneminen Rb5-c7. Myös musta voi pelata niin sanottua käänteistä Halloween-gambiittia, jos valkea pelaa siirron 4.g3. Tällöin gambiitin dynamiikka on hieman erilainen, sillä valkean f3-ruutu on heikentynyt, mutta Hän voi pelata siirron Rh4. Myös Irlantilainen gambiitti muistuttaa Halloween-gambiittia. Sitä pidetään tosin vielä heikompana. ==Katso myös== *Luettelo shakkiavauksista *Luettelo gambiiteista ==Lähteet== * Critical Lines in the Halloween Gambit: Part 1 , Part 2 ===Viitteet=== ==Aiheesta muualla== *The Halloween-Attack in the Four Knight Game: Database Avauksen pelejä Luokka:Shakkiavaukset
Olli Heinonen

Olli Heinonen -nimisiä henkilöitä: * Olli Heinonen, suomalainen jalkapalloilija * Olli Heinonen, suomalainen radiokemisti, IAEA:n johdossa * Olli Heinonen, suomalainen lääkäri, professori * Olli Heinonen, suomalainen urheilulääkäri, professori
Viron koripallomaajoukkue

Viron koripallomaajoukkue edustaa Viroa miesten koripallon maajoukkuekilpailuissa. Sitä hallinnoi Eesti Korvpalliliit. Viro pelasi ensimmäisen koripallon arvoturnauksensa Berliinin olympialaisissa 1936. Koripallo oli tuolloin ensimmäistä kertaa olympiakisojen ohjelmassa ja kisojen avausottelussa Viro voitti Ranskan pistein 34–29. Viro sijoittui kisoissa lopulta yhdeksänneksi. EM-kilpailujen lopputurnauksessa Viro esiintyi ensimmäisen kerran Latviassa 1937. Näissä kisoissa, samoin kuin kahta vuotta myöhemmin Liettuassa, Viro sijoittui viidenneksi. Viron kuuluessa Neuvostoliittoon maan pelaajat edustivat Neuvostoliiton maajoukkuetta. Uudelleenitsenäistymisen myötä Viro liittyi FIBA:n jäseneksi 1992. Maan koripallojoukkue on tuon jälkeen selviytynyt kolmasti EM-kilpailujen lopputurnaukseen: Saksassa 1993 se sijoittui kuudenneksi, Turkissa 2001 14:nneksi ja Latviassa 2015 20:nneksi. == Lähteet == == Aiheesta muualla == *Viron koripalloliiton virallinen sivusto Luokka:Koripallomaajoukkueet Luokka:Viron koripallo
Wim Vansevenant

Wim Vansevenant (s. 23. joulukuuta 1971 Diksmuide) on entinen belgialainen maantiepyöräilijä, joka kilpaili ammattilaisena vuosina 1995–2008. Hän edusti viimeksi ProTour-joukkue Silence-Lottoa. Vansevenant on ollut vuosina 2006, 2007 ja 2008 Ranskan ympäriajon lanterne rouge (punainen lyhty) eli kokonaiskilpailun viimeiseksi jäänyt ajaja. Sijoittuessaan viimeiseksi vuonna 2008 hänestä tuli ensimmäinen ajaja, joka sijoittuu Ranskan ympäriajon kokonaiskilpailussa viimeiseksi kolmesti. ==Saavutuksia== ;1993 :3., Sotilaiden maailmanmestaruuskilpailut :3., kansallinen amatöörien aika- ajomestaruuskilpailu ;1996 :1., Tour du Vaucluse (2. etappi) ;2000 :1., GP Ninove ;2004 :140., Ranskan ympäriajon kokonaiskilpailu ;2005 :154., Ranskan ympäriajon kokonaiskilpailu ;2006 :139. (viimeinen), Ranskan ympäriajon kokonaiskilpailu ;2007 :141. (viimeinen), Ranskan ympäriajon kokonaiskilpailu ;2008 :145. (viimeinen), Ranskan ympäriajon kokonaiskilpailu ==Lähteet== *Wim Vansevenant trap-friis.dk-tietokannassa *Wim Vansevenant cyclingarchives.com- tietokannassa ==Aiheesta muualla== *Profiili Silence-Lotto -tallin kotisivulla Luokka:Belgialaiset maantiepyöräilijät Luokka:Vuonna 1971 syntyneet Luokka:Elävät henkilöt
Stranger in a Strange Land

Stranger in a Strange Land on brittiläisen heavy metal -yhtye Iron Maidenin vuonna 1986 ilmestyneellä albumilla Somewhere in Time oleva kappale, joka on julkaistu singlenä. Kappaleen on säveltänyt ja sanoittanut Iron Maidenin kitaristi Adrian Smith. Se sijoittui parhaimmillaan sijalle 22 brittiläisellä singlelistalla. Suomessa se nousi virallisen albumilistan sijalle 3.Listalevyt: Iron Maiden == Kappaleet == # # # == Kokoonpano == * Bruce Dickinson – laulu * Steve Harris – basso * Dave Murray – kitara * Adrian Smith – kitara * Nicko McBrain – rummut == Lähteet == Luokka:Iron Maidenin kappaleet Luokka:Vuoden 1986 kappaleet
Brooklyn Nets

Brooklyn Nets on yhdysvaltalainen ammattilaiskoripalloseura, joka pelaa NBA- liigassa. Seuran kotipaikkakunta on New York ja se pelaa kotiottelunsa Barclays Centerissä. Brooklyn Nets kuuluu NBA:n itäisen konferenssin Atlantin divisioonaan yhdessä Boston Celticsin, New York Knicksin, Philadelphia 76ersin ja Toronto Raptorsin kanssa. Seuran siirtyminen New Jerseystä New Yorkin kaupungin Brooklyniin sai virallisen vahvistuksen huhtikuussa 2012. Ennen kautta 2012–2013 seura tunnettiin 35 vuoden ajan, vuodesta 1977, nimellä New Jersey Nets. Joukkue pelasi vuodet 1967–1976 ABA-liigassa ja voitti mestaruuden vuosina 1974 ja 1976. == Jäädytetyt numerot == *3 Dražen Petrović (seurassa 1990–1993) *4 Wendell Ladner (1974–1975, ei virallisesti jäädytetty mutta ei käytössä) *5 Jason Kidd (2001–2008) *23 John Williamson (1973–1980) *25 Bill Melchionni (1969–1976) *32 Julius Erving (1973–1976) *52 Buck Williams (1981–1989) == Muita entisiä pelaajia == * Billy Paultz (seurassa 1970–1975) * Mike Gminski (1980–1988) * Chris Morris (1988–1995) * Derrick Coleman (1990–1995) * Kerry Kittles (1996–2004) * Richard Jefferson (2001–2008) * Vince Carter (2004–2009) * Brook Lopez (2008–2017) == Menestys kausittain 2000-luvulla == Kausi Voitot Tappiot Voittoprosentti Valmentaja Pudotuspelit 1999–2000 31 51 37,8 Don Casey – 2000–2001 26 56 31,7 Byron Scott – 2001–2002 52 30 63,4 Byron Scott Loppuottelut 2002–2003 49 33 59,8 Byron Scott Loppuottelut 2003–2004 47 35 57,3 Byron Scott, Lawrence Frank 2. kierros 2004–2005 42 40 51,2 Lawrence Frank 1. kierros 2005–2006 49 33 59,8 Lawrence Frank 2. kierros 2006–2007 41 41 50,0 Lawrence Frank 2. kierros 2007–2008 34 48 41,5 Lawrence Frank – 2008–2009 34 48 41,5 Lawrence Frank – 2009–2010 12 70 14,6 Lawrence Frank, Tom Barrise, Kiki Vandeweghe – 2010–2011 24 58 29,3 Avery Johnson – 2011–2012 22 44 33,3 Avery Johnson – 2012–2013 49 33 59,8 Avery Johnson, P. J. Carlesimo 1. kierros 2013–2014 44 38 53,7 Jason Kidd 2. kierros 2014–2015 38 44 46,3 Lionel Hollins 1. kierros 2015–2016 21 61 25,6 Lionel Hollins, Tony Brown – 2016–2017 20 62 24,4 Kenny Atkinson – 2017–2018 28 54 34,1 Kenny Atkinson – 2018–2019 42 40 51,2 Kenny Atkinson 1. kierros 2019–2020 35 37 48,6 Kenny Atkinson, Jacque Vaughn 1. kierros 2020–2021 48 24 66,7 Steve Nash 2. kierros 2021–2022 44 38 53,7 Steve Nash 1. kierros 2022–2023 45 37 54,9 Steve Nash, Jacque Vaughn 1. kierros == Lähteet == == Aiheesta muualla == * Brooklyn Netsin viralliset sivut Luokka:NBA-seurat Luokka:Yhdysvaltalaiset koripalloseurat Luokka:Newyorkilaiset urheiluseurat
Provenienssi

Provenienssi (, 'olla peräisin', 'johtua') tarkoittaa asian tai esineen alkuperää, lähdettä, esineen omistajuuden tai sijainnin historiaa sen tekoajasta nykyhetkeen. Erityisesti se voi tarkoittaa taideteoksen tai arvokkaan esineen alkuperää arkeologiassa, paleontologiassa tai dokumentissa kuten käsikirjoituksessa tai jopa laajassa mielessä kirjallisuudessa olevaa, kuten harvinaisen julkaistun teoksen ensipainoksen alkuperää. Provenienssin ensisijainen tarkoitus on vahvistaa esineen luomiseen, tuottamiseen tai löytämiseen liittyvä aika, paikka ja jos tarkoituksenmukaista, siitä vastuussa oleva henkilö. Provenienssin määrittelemiseksi käytetään usein vertailevia tekniikoita, asiantuntijoiden mielipiteitä, kirjoitettuja ja sanallisia arkistoja ja erilaisten tieteellisten tutkimusten tuloksia. Esimerkiksi Kansainvälisen museoneuvoston (ICOM) eettisissä ohjeissa provenienssi on "esineen ja sen omistussuhteiden täysi historia, sen löytymisestä tai valmistuksesta nykypäivään, minkä perusteella sen aitous tai omistajuus voidaan määritellä". Neuvoston ohjeissa todetaan kokoelmien hankkimisesta muun muassa: "Ennen minkään ostettavaksi, lainaksi, lahjaksi, testamentin perusteella tai vaihdossa tarjotun esineen tai näytteen hankkimista on pyrittävä kaikin tavoin varmistamaan, ettei sitä ole hankittu tai viety vastoin lakia alkuperämaastaan tai muusta maasta, jossa se mahdollisesti on omistettu laillisesti (mukaan lukien maa, jossa museo sijaitsee). Asianmukaista huolellisuutta on noudatettava esineen koko historian selvittämiseksi siitä lähtien, kun se on löydetty tai valmistettu."Museotyön eettiset säännöt, Kansainvälinen museoliitto ICOM – Suomen komitea. Viitattu 25.7.2008. == Provenienssi eri aloilla == === Arkeologia === Pohjoisamerikkalaisessa arkeologiassa ja joskus antropologisessa arkeologiassa sanan provenance (=provenienssi) sijaan saatetaan käyttää sanaa provenience. Jotkut tutkijat tarkoittavat provenience-sanaa viittaamaan vain esineen tarkkaan sijaintiin kaivauspaikalla, kun taas provenance tarkoittaa esineen täydellistä dokumentoitua historiaa.K. Kris Hirst Provenience or Provenance?, About.com. Viitattu 25.7.2008. === Kuvataide === Kuvataiteessa provenienssi on taideteoksen lähtökohta, vaiheet sekä sen omistaja- ja sijoitustiedot.Leena Valkeapää, Ulla Salmela (toim.) Taidehistorian sanasto, Jyväskylän yliopisto, Taidehistoria 1997, s. 49. Viitattu 25.7.2008. == Katso myös == * Attribuointi * Dokumentti * Signeeraus * Taiteen väärentäminen * Provenienssiperiaate == Lähteet == == Aiheesta muualla == * Tiedon organisoinnin ja kuvailumenetelmien perusteet, Internetix * Eettiset säännöt , Kansainvälinen museoliitto ICOM, Suomen komitea * EU Provenance Project – EU:n teknologiaprojekti, joka pyrki tukemaan elektronisen tiedon provenienssin sertifikointia. * Provenienssitutkimus, Sinebrychoffin taidemuseo * Provenienssitutkimus suomalaisissa museoissa , museot.fi, Suomen museoliitto. Luokka:Arkistonhoito Luokka:Arkeologia Luokka:Taidehistorian käsitteet
Olli Heinonen (jalkapalloilija)

Olli Heinonen (s. 7. tammikuuta 1937 Jääski) on suomalainen jalkapalloilija. Hän toimi pelaajauransa jälkeen lakimiehenä ja varatuomarina. Tukimiehenä jalkapalloa pelannut Heinonen edusti Suomen maajoukkuetta 29 A-maaottelussa. Hän pelasi myös Pohjolan joukkueessa muuta Eurooppaa vastaan vuosina 1963 ja 1964. Kotimaassaan Heinonen edusti alun perin Viipurin Reipasta. Vuosiksi 1957–1958 hän siirtyi Ilves-Kissoihin mutta palasi Viipurin Reippaaseen, joka sittemmin muutti nimensä Lahden Reippaaksi ja nousi vuodeksi 1961 SM-sarjaan. Heinonen pelasi SM-sarjassa vuoteen 1966 saakka yhteensä 156 ottelua ja teki niissä 28 maalia. Hän oli voittamassa Suomen mestaruutta vuonna 1963 ja Suomen Cupia vuonna 1964. Suomen Palloliitto ja Urheilutoimittajain liitto valitsivat Heinosen vuoden jalkapalloilijaksi vuosina 1961 ja 1963. Hänet valittiin suomalaisen jalkapalloilun Hall of Fameen vuonna 2016. Heinonen pelasi myös jääpalloa SM-sarjassa. == Lähteet == * * === Viitteet === Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Suomalaiset juristit Luokka:Vuonna 1937 syntyneet Luokka:Elävät henkilöt
Isis (täsmennyssivu)

Isis tarkoittaa seuraavia asioita: *Isis, muinaisen Egyptin jumalatar * Isis (myös esim. ISIS, IS, ISIL, Daesh), irakilainen jihadistijärjestö * Hurrikaani Isis, hirmumyrsky Tyynellämerellä syyskuussa 1998 *Isis, yhdysvaltalainen yhtye * 42 Isis, asteroidi *Isis, Sekemin kauppayhtiö *Isis, korallieläinsuku pehmytkorallien lahkossa *Toyota Isis, tila-auto *Morris Isis, automalli *Isis Gaston, taiteilijanimeltään Ice Spice, yhdysvaltalainen rap-artisti *Isis Taylor, yhdysvaltalainen pornonäyttelijä. ;Britannian kuninkaallinen laivasto * HMS Isis (1747), 50-tykkinen neljännen luokan alus * HMS Isis (1774), 50-tykkinen neljännen luokan alus * HMS Isis (1819), 50-tykkinen neljännen luokan alus * HMS Isis (1896), Eclipse-luokan panssarikansiristeilijä * HMS Isis (D87), I-luokan hävittäjä.
Atos

Atos tai ATOS voi tarkoittaa seuraavia: * Atos, miehen etunimi * Atos, ylikansallinen teknologiayritys * ATOS, American Theater Organ Society * ATOS, East Japan Railway Companyn käyttämä ohjaus- ja hallintajärjestelmä () * Hyundai Atos, Hyundai Motor Companyn valmistama kaupunkiauto * A-I-R Atos, A-I-R:n valmistama lentokonesarja * Atossa Genetics, terveysyritys, jonka NASDAQ-symboli on ATOS. ==Katso myös== * Athos (täsmennyssivu)
Äyrämöiset

Äyrämöiset olivat alun perin Karjalankannaksen länsiosan kantaväestöä. Äyrämöisten vastakohtana pidettiin Kannaksella ja myöhemmin myös Inkerinmaalla savakoita. He olivat Ruotsin vallan ajan sotien kuluessa äyrämöisten keskuuteen ja Itä-Kannakselle muuttaneita läntisimmän Viipurin Karjalan sekä Savon asukkaita. Myös Itä-Kannaksen asukkaita sanottiin yleensä savakoiksi. Äyrämöiset pysyttelivät Länsi-Kannaksella ja myöhemmin myös Inkerinmaalla pitkään omana ryhmänään, jolla oli oma murteensa, pukunsa ja tapansa eikä esimerkiksi avioliittoja muunheimoisten kanssa juuri solmittu. Äyrämöiset olivat savakkojen ohella toinen inkerinsuomalaisten pääryhmistä, jotka voitiin erottaa vielä 1800-luvulla. Inkerinmaalle äyrämöiset olivat muuttaneet 1600-luvun ruotsalaisvallan aikana lähinnä Karjalankannaksen länsiosasta, Äyräpään kihlakunnasta, kun taas savakot olivat tulleet Viipurin läänin läntisimmästä osasta, Savosta ja Karjalankannaksen itäosasta. Äyrämöisten ja savakkojen murteen ja kansanpuvun eroihin kiinnitti ensimmäisenä huomiota 1830-luvulla kielentutkija Anders Johan Sjögren. Venäläinen maantieteilijä ja tilastotutkija Peter von Köppen suoritti vuoden 1848 vaiheilla tutkimuksia, joissa hän totesi Inkerinmaan äyrämöisten lukumääräksi 29 242 henkeä ja savakkojen määräksi 43 080\. Äyrämöisten asuinpaikkoja Inkerissä olivat Köppenin mukaan ennen kaikkea Karjalankannaksen eteläosassa sijainneet Toksovan, Lempaalan ja Vuoleen seurakunnat sekä Kaprio, Tyrö ja Liissilä. Heitä oli myös Tuutarissa, Hietamäellä, Skuoritsassa, Serepetassa, Kolppanassa, Koprinassa ja Inkereellä, missä he asuivat samoissa kylissä kuin savakotkin. Sekä Kannaksella että Inkerinmaalla äyrämöiset poikkesivat savakoista lähinnä äyrämöismurteen ja naisten pukeutumisen perusteella. Miesten pukeutuminen ei Inkerissä juurikaan eronnut venäläisestä. Suomalaiset kielentutkijat ja kansanperinteen kerääjät ovat kuvanneet äyrämöisiä luonteeltaan konservatiivisemmiksi ja hitaammiksi kuin savakoita, jotka olivat herkempiä omaksumaan uusia tapoja ja vaikutteita. Toisaalta äyrämöiset pyrkivät jäljittelemään savakkomuotia, jota pidettiin nykyaikaisempana ja hienompana. Läntisimmässä Inkerissä, Kosemkinan seurakunnassa, jakoa äyrämöisten ja savakoiden välillä ei tunnettu. 1900-luvulle tultaessa äyrämöisten ja savakkojen väliset kulttuuriset erot olivat hioutuneet miltei kokonaan pois niin Suomessa kuin Inkerissäkin. Vain murre-erot ovat säilyneet pitkään. == Lähteet == * Inkerin suomalaisten historia. Inkeriläisten sivistyssäätiö, Jyväskylä 1969. Luokka:Suomalaiset heimot Luokka:Inkerin väestö
Jouni Jalonen

Jouni Jalonen (15. syyskuuta 1942 Uusikaupunki – 8. huhtikuuta 2009 Turku) oli suomalainen jalkapalloilija. Keskustukena pelannut Jalonen edusti Suomea kuudessa A-maaottelussa. Hän pelasi vuosina 1965–1976 Turun Palloseuran riveissä, vuodesta 1966 alkaen SM-sarjassa, jossa hän esiintyi 203 ottelussa tehden niissä kolme maalia. Hän voitti Suomen mestaruuden vuosina 1968, 1971, 1972 ja 1975. Suomen Palloliitto valitsi Jalosen vuoden jalkapalloilijaksi Suomessa vuonna 1968. == Lähteet == * * Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1942 syntyneet Luokka:Vuonna 2009 kuolleet
Eleanor Jarman

Eleanor Jarman (s. 1904, Sioux City - katosi 8. elokuuta 1940) oli yhdysvaltalainen vankikarkuri ja ryöstäjä, joka joutui FBI:n kymmenen etsityimmän henkilön listalle ja on ollut siitä lähtien kateissa lukuun ottamatta näyttäytymistään sukulaistensa luona vuonna 1975. ==Varhainen elämä ja rikosura== Eleanor Jarman oli Julius ja Amelia Berendtin perheen kahdeksasta lapsesta nuorin. Hän meni naimisiin ja sai kaksi lasta Leroy Jarmanin kanssa. Kun mies jätti perheen, Jarman muutti Chicagoon työskennellen tilapäistöissä kunnes tapasi George Dalen. Dale ylläpiti häntä taloudellisesti, vaikkakin Jarman myöhemmin väitti ettei tiennyt Dalen pystyneen siihen tekemällä ryöstöjä. 4\. elokuuta 1933 Dale, Jarman ja Leo Minneci yrittivät ryöstää Chicagon West Side -kaupunginosassa sijaitsevan vaatekaupan. Kamppaillessaan kaupan omistajan Gustav Hoehin kanssa Jarman raapi häntä kynsillään mutta sitten Dale ampui kauppiaan. Kun ryöstäjät pakenivat rikospaikalta, useat todistajat panivat merkille auton rekisterinumeron. Tämä johti poliisit Minnecin luo, jonka jälkeen myös muut ryöstöön osalliset pidätettiin pian. Dale syytti Minneciä ryöstöstä. Jarman sanoi, että hän ei tiedä, kumpi miehistä sen teki. Jarman väitti tuolloin olleensa takahuoneessa katsomassa vaatteita. Kuitenkin todistajat kuvailivat kuinka Jarman ja Dale saapuivat kauppaan väittäen hänen uhanneen myyjää. Lehdistö teki Jarmanista päätekijän kaikkiin Dalen rikoksiin, kutsuen häntä the Blond Tigress -nimellä ja vertasivat häntä Bonnie Parkeriin. Jarmania ei syytetty ryöstöistä mutta sen sijaan osallisuudesta Hoehin murhaan. Hänen puolustusasianajajansa oli A. Jefferson Schultze. Syyttäjä Wilbur Crowley vaati kuolemanrangaistusta. George Dale tuomittiin teloitettavaksi sähkötuolissa. Viimeisenä toiveenaan Dale kirjoitti rakkauskirjeen Jarmanille. Minneci ja Jarman tuomittiin vankeuteen, Jarman 199 vuodeksi. Jarmanin lapset määrättiin hänen siskonsa ja tämän aviomiehen, Hattie ja Joe Stockerin huollettavaksi. ==Vangitsemisen jälkeen== ===Mallivanki=== Seuraavien seitsemän vuoden ajan Jarman käyttäytyi kuten mallivanki. Vuonna 1940 hän kuuli, että hänen poikansa suunnitteli karkaavansa ja huolestuneena lapsistaan Jarman pakeni vankilasta 8. elokuuta. Hän pakeni Sioux Cityyn, varmisti että hänen lapsensa voivat hyvin ja sen jälkeen katosi jäljettömiin. FBI pani Jarmanin kymmenen etsityimmän rikollisen listalle, mutta häntä ei koskaan löydetty. ===Vuoden 1975 sukulaisvierailu=== Vuonna 1975 Jarman ilmestyi vierailulle veljensä ja kälynsä, Otto ja Dorothy Berendtin, ja poikansa Leroyn luokse. Leroy yritti saada äitinsä antautumaan, mutta tämä kieltäytyi uskoen että FBI ei koskaan unohtaisi ja katosi jälleen. Yritykset selvittää hänen olinpaikkaansa ovat epäonnistuneet. ==Aiheesta muualla== * Eleanor Jarman The Malefactor's Register-sivustolla Luokka:Yhdysvaltalaiset kadonneet henkilöt Luokka:Yhdysvaltalaiset murhaajat Luokka:Ryöstöt Luokka:Vuonna 1904 syntyneet
Savakot

Savakot ovat äyrämöisten ohella toinen Karjalankannaksen karjalaisten ja inkerinsuomalaisten pääryhmistä, jotka voitiin erottaa vielä 1800-luvulla. Savakkojen väestöryhmä alkoi muodostua melko varhain Ruotsin vallan aikana, kun sotien hävittämään Karjalankannaksen länsiosaan eli Äyräpään kihlakuntaan alkoi muuttaa uutta väestöä Savosta ja Viipurin Karjalan läntisistä kihlakunnista. Savakoita muutti Inkerinmaalle 1600-luvulla ruotsalaisvallan aikana lähinnä Savosta, Jääsken ja Lappeen kihlakunnista sekä Karjalankannaksen itäosasta, kun taas äyrämöiset olivat tulleet Karjalankannaksen länsiosasta, Äyräpään kihlakunnasta. Savakkojen ja äyrämöisten murteen ja kansanpuvun eroihin kiinnitti ensimmäisenä huomiota 1830-luvulla kielentutkija Anders Johan Sjögren. Venäläinen maantieteilijä ja tilastotutkija Peter von Köppen suoritti vuoden 1848 vaiheilla tutkimuksia, joissa hän totesi Inkerinmaan savakkojen lukumääräksi 43 080 henkeä ja äyrämöisten määräksi 29 242\. Köppenin mukaan savakkojen enemmistö Inkerissä asui Nevan pohjoispuolella sijainneissa Valkeasaaren, Rääpyvän ja Kelton seurakunnissa sekä Markkova-Järvisaarella, Venjoella, Koprinassa, Spankkovassa, Kupanitsassa, Moloskovitsassa ja Novasolkassa. Savakot poikkesivat äyrämöisistä lähinnä savakkomurteen ja naisten pukeutumisen suhteen. Inkerissä savakkomiesten pukeutuminen ei juurikaan eronnut venäläisestä. Suomalaiset kielentutkijat ja kansanperinteen kerääjät ovat kuvanneet savakoita herkemmiksi omaksumaan uusia tapoja ja vaikutteita kuin konservatiivisia ja hitaita äyrämöisiä. Läntisimmässä Inkerissä, Kosemkinan seurakunnassa, jakoa äyrämöisten ja savakoiden välillä ei tunnettu. Viipurin läänissä kansanomainen jako savakoihin ja äyrämöisiin rajoittui Äyräpään kihlakuntaan eli Länsi- ja Keski-Kannakselle. 1900-luvulle tultaessa savakkojen ja äyrämöisten väliset kulttuuriset erot olivat hioutuneet miltei kokonaan pois niin Suomen kuin Venäjänkin puolella rajaa. Murre-erot ovat sitä vastoin olleet paljon pitempään havaittavissa. ==Lähteet== *Inkerin suomalaisten historia. Inkeriläisten sivistyssäätiö, Jyväskylä 1969. Luokka:Suomalaiset heimot Luokka:Inkerin väestö
Richard Waters

Richard Adolphus Waters (19. syyskuuta 1935 – 4. heinäkuuta 2013) oli yhdysvaltalainen multimediataiteilija, säveltäjä ja waterphone-soittimen kehittäjä.Richard Watersin kotisivu Waterphonen jälkeen hän keskittyi kuvataiteeseen ja piti useita näyttelyitä.Coast Observer Asuttuaan välillä eri puolilla Yhdysvaltoja Waters palasi lapsuuden kotiseudulleen Mississippin Ocean Springsiin.Yoyita.com == Lähteet == Luokka:Yhdysvaltalaiset taiteilijat Luokka:Yhdysvaltalaiset säveltäjät Luokka:Vuonna 1935 syntyneet Luokka:Vuonna 2013 kuolleet
György Kolonics

György Kolonics (4. kesäkuuta 1972 Budapest, Unkari – 15. heinäkuuta 2008 Budapest, Unkari) oli unkarilainen kilpameloja ja kaksinkertainen olympiavoittaja. Yli 16-vuotisen kansainvälisen kilpauransa aikana hän voitti 15 maailmanmestaruutta http://www.yle.fi/urheilu/tapahtumat/pekingin_olympialaiset_2008/melonta/unkarilaismeloja_menehtyi_kesken_harjoitusten_113461.html . Kolonics voitti ensimmäisen olympialaisen kultamitalinsa Atlantan olympialaisissa kanoottikaksikon 500 metrillä parinaan Csaba Horváth. Samoista kisoista pari voitti lisäksi pronssia 1000 metriltä. Horváth oli parina myös useimmissa maailmanmestaruuksissa. Neljä vuotta myöhemmin Sydneyssä Kolonics voitti henkilökohtaisen 500 metrin olympiakultaa. Ateenassa 2004 Kolonicsin parina oli György Kozmann, jonka kanssa hän voitti pronssia kanoottikaksikon tuhannelta metriltä. Kolonics kuoli kesken harjoitusten heinäkuussa 2008 todennäköisesti sydänkohtaukseen. Kesken harjoitusten Kolonics lyhistyi kanoottiinsa, eivätkä elvytysyritykset onnistuneet. Hän oli harjoittelemassa parinsa Kozmannin kanssa Pekingin olympialaisiin, joissa heidän oli määrä osallistua 500 ja 1000 metrin kisoihin. Kisat olisivat olleet Kolonicsin viidennet olympiakisat. == Lähteet == Luokka:Unkarilaiset melojat Luokka:Unkarilaiset olympiavoittajat Luokka:Vuonna 1972 syntyneet Luokka:Vuonna 2008 kuolleet
Matti Jokinen (jalkapalloilija s. 1928)

Matti Jokinen (8. marraskuuta 1928 Forssa – 9. elokuuta 1999)Jokinen, Matti, Sveriges Dödbok (8/2021) 1830–2020, Sveriges Släktforskarförbund, ISBN 978-91-89310-09-4 oli suomalainen jalkapalloilija.Urheilumme Kasvot Osa 3, Jokinen, Matti, sivu 143, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Maalivahtina pelannut Jokinen edusti Suomen maajoukkuetta seitsemässä A-maaottelussaVuorinen & Kasilan mukaan pelasi kuusi maaottelua.. Kotimaassaan hän edusti SM-sarjassa Vaasan IFK:ta vuosina 1950–1955 pelaten yhteensä sata ottelua ja tehden yhden maalin huhtikuussa 1952 rangaistuspotkusta. Hän oli voittamassa Suomen mestaruutta vuonna 1953 ja saavutti lisäksi kaksi SM-hopeaa ja kaksi SM-pronssia. Vuonna 1957 hän voitti Suomen Cupin toisella sarjatasolla pelanneen IF Drottin riveissä. Suomen Palloliitto ja Urheilutoimittajain liitto valitsivat Jokisen vuoden jalkapalloilijaksi Suomessa vuonna 1955. Matti Jokinen asui urheilu-uransa jälkeen Ruotsissa, mutta on kuollut ruotsalaisten viranomaistietojen mukaan Suomessa vuonna 1999. == Lähteet == * * === Viitteet === Luokka:Suomalaiset jalkapallomaalivahdit Luokka:Jalkapallon Suomen Cupin mestarit Luokka:Jalkapallon Suomen mestarit Luokka:Vuonna 1928 syntyneet Luokka:Vuonna 1999 kuolleet
Napoleonin avaus

Napoleonin avaus on shakkiavaus, jota kuvailevat siirrot :1.e4 e5 :2.Df3 Napoleonin avaus on nimetty ranskalaisen kenraalin ja keisarin Napoléon Bonaparten mukaan. Napoleonin on sanottu olleen vahva amatööripelaaja. Napoleon käytti tätä avausta pelatessaan Turkkilaista vastaan, mutta hävisi pelin. Kuningattaren tuominen varhain peliin on useiden mielestä virhe. Siirto tukkii kuningasratsun luonnollisen ruudun, minkä takia valkea kehittää usein ensin lähetin ja siirtää sen jälkeen Re2. Parhamin hyökkäyksen tavoin Napoleonin avaus johtaa usein koulumattiin. Esimerkiksi jatko 2...Rc6 3.Lc4 Lc5?? 4.Dxf7# on matti. Musta voi tosin torjua uhan helposti pelaamalla ...Rf6, Df6 tai De7. ==Katso myös== *Luettelo shakkiavauksista *Luettelo gambiiteista ==Aiheesta muualla== *Napoleon Bonaparte vs The Turk Luokka:Shakkiavaukset Luokka:Napoleon
Pekka Kupiainen

Pekka Kupiainen (25. marraskuuta 1929 Viipuri – 4. maaliskuuta 2019 Kotka)Kuolinilmoitus, Pekka Kupiainen, Kymen Sanomat, 2019, No 88, sivu 23, julkaistu 31.3.2019 oli suomalainen jalkapalloilija.Urheilumme Kasvot Osa 3, Kupiainen, Pekka, sivu 174, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Keskustukena pelannut Kupiainen edusti Suomen maajoukkuetta kuudessa A-maaottelussa. Kotimaassaan hän edusti Kotkan Jäntevää toiseksi korkeimmalla sarjatasolla vuosina 1951 ja 1955 sekä SM-sarjassa vuosina 1952–1954. Kaikkiaan hän pelasi 52 SM-sarjaottelua ja teki niissä kaksi maalia. Vuonna 1953 hän voitti SM- hopeaa. Suomen Palloliitto valitsi Kupiaisen vuoden jalkapalloilijaksi Suomessa vuonna 1954. Kupiainen on saanut Suomen Palloliiton hopeisen ansiomerkin. Kupiainen oli ammatiltaan toimitusjohtaja. == Lähteet == * * == Viitteet == Luokka:Suomalaiset jalkapalloilijat Luokka:Vuonna 1929 syntyneet Luokka:Vuonna 2019 kuolleet
Alpo Lintamo

Alpo Juhani Lintamo (19. maaliskuuta 1933 Vaasa – 18. tammikuuta 2014) oli suomalainen jalkapalloilija. Hän pelasi myös koripallon SM-sarjassa ja jääpalloa. Keskustukena pelannut Lintamo edusti Suomen maajoukkuetta 15 A-maaottelussa. Kotimaassaan hän pelasi SM-sarjassa yhteensä 13 kautta ensin Vaasan Palloseuraa vuosina 1950–1955 ja sitten Helsingin Palloseuraa vuosina 1956–1963 edustaen. Vuonna 1954 hän pelasi vaasalaisjoukkueessa toiseksi korkeimmalla sarjatasolla. Kaikkiaan hän pelasi SM-sarjassa 211 ottelua ja teki niissä 28 maaliaJalkapallokirja 2008:n mukaan 210 ottelua ja 31 maalia. Hän oli voittamassa Suomen mestaruutta vuonna 1957 ja Suomen Cupia vuonna 1962. Suomen Palloliitto ja Urheilutoimittajain liitto valitsivat Lintamon vuoden jalkapalloilijaksi Suomessa vuonna 1957. Koripalloilijana Lintamo edusti SM-sarjassa Vaasan Salamaa kaudella 1952 11 ottelussa tehden 0,8 pistettä ja ottaen 2,5 virhettä ottelua kohden.baskethotel.com == Lähteet == * * * Helsingin Sanomat 8.2.2014 * * Alpo Lintamo baskethotel.com === Viitteet === Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Suomalaiset koripalloilijat Luokka:Vuonna 1933 syntyneet Luokka:Vuonna 2014 kuolleet
Tekla (nimi)

Tekla tai Thekla on naisen etunimi, jota käytetään pohjoismaissa ja Puolassa. Nimi on muunnos kreikan sanasta Theokleia. Se on johdettu sanoista theos ’jumala’ ja kleos ’kunnia’ ja tarkoittaa siis ”Jumalan kunniaa”. Nimi on almanakassa muistona pyhimykseksi julistetulle Theklalle, jonka apostoli Paavali käännytti kristinuskoon ja josta kerrotaan apokryfisessä teoksessa Paavalin ja Theklan teot. Vuoden 2019 loppuun mennessä Digi- ja väestötietoviraston tietojen mukaan Tekla-nimen on saanut Suomessa 1 486 henkilöä. Lisäksi nimi on annettu muutamalle kymmenelle henkilölle muodossa Thekla. ==Tunnettuja Tekla- ja Thekla-nimisiä henkilöitä== * Tekla Bądarzewska-Baranowska (1829–1861), puolalainen säveltäjä * Tekla Hultin (1864–1943), suomalainen päätoimittaja, kansanedustaja ja järjestöaktiivi * Thekla Knös (1815–1880), ruotsalainen kirjailija, virsirunoilija ja kääntäjä * Tekla Renfors (1872–1912), suomalainen runoilija ja suomentaja * Thekla Resvoll (1871–1948), norjalainen kasvitieteilijä * Tekla Roschier, o.s. Lampén (1870–1928), suomalainen opettaja ja nuortenkirjailija * Thekla von Schober, o.s. von Gumper (1810–1897), saksalainen lasten- ja nuortenkirjailija * Tekla Sjöblom (1878–1967), ruotsalainen näyttelijä ==Lähteet== Luokka:Etunimet
Einar Grönberg

Einar Alexander Laurentius Grönberg (10. elokuuta 1894 Helsinki – 14. lokakuuta 1947) oli suomalainen jääkärikapteeni. Hänen vanhempansa olivat kauppias Alexander Grönberg ja Ida Lindholm.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Grönberg kirjoitti ylioppilaaksi Helsingin uudesta ruotsalaisesta yhteiskoulusta vuonna 1913 ja liittyi Uusmaalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa syyslukukauden vuonna 1913. ==Jääkärikausi== Grönberg liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 9. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella, jossa haavoittui lievästi 10. tammikuuta 1917. Parannuttuaan hänet siirrettiin 20. helmikuuta 1917 pataljoonan täydennysjoukkoon ja toimi pataljoonan työnvälitystoimistossa Hampurissa. Pataljoonaan ja 3. komppaniaan hän palasi 10. lokakuuta 1917, josta hänet siirrettiin jälleen pataljoonan täydennysjoukkoon 1. joulukuuta 1917. ==Suomen sisällissota== :Katso myös: Suomen sisällissota Grönberg saapui Suomeen 16. helmikuuta 1918 ja astui Armeijan palvelukseen aliupseeriksi ylennettynä 1. maaliskuuta 1918. Hänet sijoitettiin joukkueenjohtajaksi sisällissotaa käyviin joukkoihin Pohjois-Hämeen rykmentin 3. pataljoonan 1. komppaniaan. Hän toimi 1. komppanian päällikkönä ja otti osaa sisällissodan taisteluihin Kuhmoisissa, Eräjärvellä, Orivedellä, Vääksyn-Kangasalan akselilla ja Lempäälässä sekä Tampereella, missä haavoittui 3. huhtikuuta 1918. ==Sisällissodan jälkeinen aika== Sisällissodan jälkeen Grönberg siirrettiin 1. kesäkuuta 1918 alkaen 3. Jääkärirykmenttiin (myöh. Savon jääkärirykmentti n:o 3). Hän oli kuitenkin sairauslomalla aina lokakuuhun 1918, jolloin hänet siirrettiin 27. joulukuuta 1918 Itämeren jalkaväkirykmentti n:o 1:een, jonka nimi muutettiin myöhemmin Porin rykmentiksi. Hän toimi rykmentin adjutanttina 16. tammikuuta – 1. elokuuta 1919 välisen ajan, jonka jälkeen hänet siirrettiin 3. komppanian päälliköksi. Hän oli komennettuna Suomen senaatin sota-asiain toimituskunnan käytettäväksi 28. lokakuuta 1918 – 15. tammikuuta 1919 väliseksi ajaksi. Armeijasta hän erosi 26. lokakuuta 1921 ja matkusti vuonna 1923 siirtolaiseksi Kanadaan ja toimi siellä liikemiehenä Torontossa, josta hän palasi myöhemmin Ruotsiin Lundiin, jonne hänet on haudattu. == Lähteet == * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1894 syntyneet Luokka:Vuonna 1947 kuolleet
Pertti Mäkipää

Pertti Mäkipää (4. elokuuta 1941 Tampere – 19. elokuuta 2019) oli suomalainen jalkapalloilija. Keskustukena pelannut Mäkipää edusti Suomen maajoukkuetta 56 A-maaottelussa, joissa hän teki yhteensä kaksi maalia. Hän toimi pitkään maajoukkueen kapteenina. Kotimaassaan Mäkipää edusti vuonna 1960 Lielahden Kipinää ja vuonna 1961 Tampereen Pallo-Veikkoja. Vuonna 1962 hän pelasi ensimmäisen SM-sarjakautensa edustaen Lahden Reipasta. Vuosina 1963, 1965 ja 1972–1973 hän pelasi SM-sarjassa Tampereen Palloilijoiden sekä vuonna 1967 Upon Pallon riveissä. Kaikkiaan hän pelasi 121 SM-sarjaottelua ja teki niissä yhdeksän maalia. Hän saavutti SM-hopeaa vuonna 1962. Mäkipää pelasi viimeiset vuotensa Tampereen Ilveksessä ja siirtyi lopulta valmentamaan joukkuetta. Ilves voitti ensimmäisen Suomen Cupin mestaruutensa Mäkipään johdolla vuonna 1979. Suomen Palloliitto valitsi Mäkipään vuoden jalkapalloilijaksi Suomessa vuonna 1966 ja suomalaisen jalkapallon kunniagalleriaan vuonna 2015. Mäkipää kuoli pitkäaikaiseen sairauteen 78–vuotiaana. == Lähteet == * * === Viitteet === Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Vuonna 1941 syntyneet Luokka:Vuonna 2019 kuolleet
Moderni puolustus

Moderni puolustus on shakkiavaus, jota kuvailevat siirrot :1.e4 g6 :2.d4 Lg7 Avauksen toinen nimi Robatschin puolustus on nimetty Karl Robatschin mukaan. Avaus noudattaa mustan osalta hypermodernin avauksen periaatteita. Musta sivustoi lähettinsä ja antaa valkean rakentaa suuren sotilaskeskustan. Avaus on kasvattanut suosiotaan ja on nykyään melko suosittu. Huippupelaajista sitä ovat käyttäneet muun muassa Duncan Suttles, Vitali Tseškovski ja Zurab Azmaiparashvili.B06 Moderni puolustus muistuttaa paljon Pircin puolustusta, mutta eroaa siitä etenkin ...Rf6-siirron viivyttämisessä. Tämä myös mahdollistaa valkean pelaamaan siirron c3, joka tukee d4-sotilasta. Moderni puolustus voi saada monenlaisia jatkoja. Valkean jatkoihin kuuluvat 3.Rc3, Rf3, c3, c4, f4, Le3 ja Lc4.COE Musta voi käyttää esimerkiksi siilipuolustusta. Avaus sijoitetaan ECO-koodistolla koodille B06. ==Katso myös== *Luettelo shakkiavauksista *Luettelo gambiiteista ==Lähteet== *Exeter Chess Club: The Ideas behind the Modern Defence ===Viitteet=== Luokka:Shakkiavaukset
Dipsy Selolwane

Diphetogo "Dipsy" Selolwane (s. 27. tammikuuta 1978 Gaborone) on botswanalainen jalkapalloilija, pelipaikaltaan hyökkääjä tai hyökkäävä keskikenttäpelaaja. Hän pelasi kotimaansa lisäksi Yhdysvalloissa, Tanskassa ja Etelä-Afrikassa. Hän pelasi Botswanan maajoukkueessa 68 maaottelua vuosina 1998–2012 ja oli 18 maalillaan vuoteen 2013 saakka eniten maaleja Botswanan maajoukkueessa tehnyt pelaaja. Selolwane edusti Yhdysvalloissa Saint Louisin yliopistoa sekä vuosina 2002–2005 MLS:ssä Chicago Firea ja Real Salt Lakea. Hän pelasi MLS:ssä 35 ottelua ja teki niissä kolme maalia. Vuonna 2002 hän pelasi Tanskassa Vejle BK:n joukkueessa. Etelä-Afrikassa hänen seurojaan olivat Santos, Jomo Cosmos, Ajax Cape Town, SuperSport United ja University of Pretoria. Selolwane pelasi Botswanan maajoukkueessa 68 maaottelua, joista ensimmäisen tammikuussa 1998. Hän teki maaotteluissaan 18 maalia, joista kahdeksan maalia MM-karsintaotteluissa. Hän teki kaksi maalia samassa ottelussa maaliskuussa 2000 ystävyysottelussa Swazimaata ja lokakuussa 2003 MM-karsintaottelussa Lesothoa vastaan. Hän pelasi kaksi ottelua Afrikan- mestaruuskilpailuissa 2012: hän pelasi Guineaa vastaan täyden peliajan ja teki joukkueensa ainoan maalin, ja hän pelasi viimeisen maaottelunsa tullessaan Malia vastaan pelatun ottelun lopulla vaihdosta kentälle. == Lähteet == Luokka:Botswanalaiset jalkapalloilijat Luokka:Vuonna 1978 syntyneet Luokka:Elävät henkilöt
Doom of Destiny

__NOTOC__ Doom of Destiny on power metal -yhtye Axxisin yhdestoista studioalbumi, joka julkaistiin 16. marraskuuta 2007. == Kappaleet == # # # # # # # # # # # # == Kokoonpano == * Bernhard Weiß – laulu * Marco Wriedt – kitara * Rob Schomaker – basso * André Hilgers – rummut * Harry Oellers – kosketinsoittimet == Arvostelut == * Metal.de: 4/10Metal.de: Review * Imperiumi: 6/10Levyarvostelu: Axxis - Doom Of Destiny Viitattu 25.10.2022. == Lähteet == == Aiheesta muualla == * Doom of Destiny Metal Stormin sivustolla * * Luokka:Vuoden 2007 albumit Luokka:Axxisin albumit
Ari Mäkynen

Ari Mäkynen (s. 6. heinäkuuta 1949) on suomalainen jalkapalloilija. Keskuspuolustajana pelannut Mäkynen edusti Suomen maajoukkuetta 22 A-maaottelussa ja teki yhden maalin MM-karsintaottelussa Luxemburgia vastaan. Kotimaassaan Mäkynen edusti Vaasan Palloseuraa vuosina 1967–1977, Lappfjärds BK:ta vuosina 1978–1979 sekä Sepsi-78:aa vuosina 1980–1982, minkä jälkeen hän jatkoi vielä pelaamista alemmissa sarjoissa. Hän pelasi VPS:n ja Sepsi-78:n riveissä yhteensä 196 SM-sarjaottelua ja teki niissä 13 maalia. Suomen Palloliitto valitsi Mäkysen vuoden jalkapalloilijaksi Suomessa vuonna 1976. ==Lähteet== * * Luokka:Suomalaiset jalkapalloilijat Luokka:Vuonna 1949 syntyneet Luokka:Elävät henkilöt
Karl Granit (jääkäri)

Karl Alfons Granit (22. huhtikuuta 1894 Lemlanti – 23. helmikuuta 1969) oli suomalainen jääkärivääpeli. Hänen vanhempansa olivat merikapteeni Karl Alfred Karlsson ja Erika Sjölund. Hänet vihittiin avioliittoon vuonna 1930 Toini Katarina Henrikssonin kanssa.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Granit kirjoitti ylioppilaaksi Maarianhaminan jatkoluokilta vuonna 1913 ja liittyi Turkulaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1913–1915. ==Jääkärikausi== Granit liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 26. lokakuuta 1915, josta hänet siirrettiin pataljoonan haupitsipatteriin 14. toukokuuta 1916 ja edelleen 17. toukokuuta 1917 pataljoonan täydennysjoukkoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Ekkau-Kekkaussa sekä Aa-joella. Hän oli komennuksella joulukuussa 1915 Ruotsissa sekä rintamakomennuksensa jälkeen toukokuussa 1917 Ahvenanmaalla, jonne hän saapui sukellusvene UC 79:llä. Suomen sisällissodan puhjettua hän muodosti yhdessä jääkäri Karl Sundbergin kanssa Ahvenanmaan vapaajoukkueen, joka liittyi myöhemmin Saariston vapaajoukkoon. Hän palveli tässä joukossa 3. komppanian päällikkönä maaliskuun lopusta kesäkuun alkuun 1918. Hän otti osaa sisällissodan taisteluihin Turussa, Loimaalla ja Forssassa. ==Sisällissodan jälkeinen aika== Hän astui sisällissodan jälkeen palvelukseen vääpelinä Suomen tykistökouluun 19. heinäkuuta 1918, josta hänet siirrettiin 25. elokuuta 1918 Kenttätykistörykmentti n:o 1:n 2. patteristoon ja sieltä 21. lokakuuta 1918 Kenttätykistörykmentti n:o 2:een. Armeijasta hän erosi joulukuussa 1918 ja siirtyi liikealalle ensin konttoriksi Trångsund stevedoring Co:een Uuraisiin vuonna 1924, missä hän palveli vuoteen 1926 saakka, jonka jälkeen hän siirtyi Ah. Kandelins eftr:n palvelukseen Tornioon vuonna 1927 ja edelleen Paraisten kalkkivuori oy:öön vuonna 1928, kunnes ryhtyi isännöitsijäksi W. A. Mäkelä stevedore osakeyhtiöön Uuraisiin vuonna 1929 ja palveli yritystä vuoteen 1933 saakka, jonka jälkeen siirtyi Walter Nyberg & Co:n palvelukseen Kemiin vuonna 1934, josta hän siirtyi konttoripäälliköksi Oy. Laine & Nordlund ltd:lle Raumalle vuonna 1935. Yrityksen toimitusjohtajaksi hänet nimitettiin 1942. Hän toimi talvi- ja jatkosodan aikana siviilitoimensa ohella väestönsuojelu- ja ilmavalvontatehtävissä. Hän toimi Raumalla Ruotsin varakonsulina vuosina 1943–1963. Hänet on haudattu Raumalle. ==Julkaisut== *Me jääkärit uskoimme yhä. == Lähteet == * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1894 syntyneet Luokka:Vuonna 1969 kuolleet
Lokum

Lokum tai loukoum (englanniksi usein Turkish delight) on turkkilainen makeinen. Se valmistetaan sokerista, vedestä ja tärkkelyksestä. Lokum on pehmeä, hillomainen ja joskus tahmeahko makeinen. Se on usein muodoltaan pieni kuutio, joka on kauttaaltaan tomusokerin peitossa. Joskus lokum on myös maustettu pähkinöillä tai kuivatuilla hedelmillä. Makeisen keksijäksi mainitaan usein Hacı Bekir Effendi, joka saapui Anatoliasta Konstantinopoliin vuonna 1776 ja väitetysti hämmästytti sulttaanin keksinnöllään niin perusteellisesti, että hänestä tehtiin palatsin pääkondiittori. == Lähteet == Luokka:Makeiset Luokka:Turkkilainen keittiö Luokka:Turkinkieliset sanat ja sanonnat
Etsivä Gadget (elokuva)

Etsivä Gadget on vuonna 1999 valmistunut perhe-elokuva joka perustuu samannimiseen piirrettyyn televisiosarjaan. Elokuvan pääosaa näyttelee Matthew Broderick. Hän esittää John Brown -nimistä yövartijaa, joka joutuu onnettomuuteen, ja saa toipuessaan mekaanisia lisäosia jotka tekevät hänestä puoliksi robotin. Uusi robotti-ihminen ryhtyy poliisiksi. Suomen videomarkkinoille elokuva tuotiin jälkiäänitettynä. Silti sen ikäraja on 8 vuotta. Viitattu 6.5.2021. == Näyttelijät ja roolihahmot == == Suomalaiset äänet == * Suomenkielinen ääniohjauksesta ja käännöksestä vastasi Jarkko Cairenius. == Lähteet == Luokka:Yhdysvaltalaiset komediaelokuvat Luokka:Yhdysvaltalaiset perhe-elokuvat Luokka:Vuoden 1999 yhdysvaltalaiset elokuvat Luokka:Televisiosarjoihin perustuvat elokuvat Luokka:Elokuvat roboteista
Seppo Pyykkö

Seppo Pyykkö (s. 24. joulukuuta 1955 Oulu) on suomalainen jalkapalloilija. Keskikenttäpelaajana pelannut Pyykkö edusti Suomen maajoukkuetta 30 A-maaottelussa ja teki syksyllä 1978 maalin Suomen voittamassa EM- karsintaottelussa Unkaria vastaan. Kotimaassaan Pyykkö edusti Oulun Palloseuraa vuosina 1973–1980 ja 1982–1984 sekä Oulun Työväen Palloilijoita vuosina 1985–1986. Hän voitti OPS:n riveissä Suomen mestaruuden vuosina 1979 ja 1980 ja pelasi SM-sarjassa kaikkiaan 151 ottelua tehden niissä 35 maalia. Eintracht Frankfurt oli keväällä 1980 kiinnostunut hankkimaan Pyykön joukkueeseensa, mutta Pyykkö siirtyi lopulta Uerdingen-seuraan. Hän edusti seuraa kaksi kautta. Kaudella 1980–1981 hän pääsi 1. Bundesliigassa pelaamaan kolme ottelua ja seuraavalla kaudella 2. Bundesliigassa seitsemän ottelua. Suomen Palloliitto ja Urheilutoimittajain liitto valitsivat Pyykön vuoden jalkapalloilijaksi Suomessa vuonna 1979. Hänen sisarenpoikiaan ovat aitajuoksijana tunnettu Janne Mäkelä ja jalkapalloilija Juho Mäkelä. == Lähteet == * * === Viitteet === Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1955 syntyneet Luokka:Elävät henkilöt
Miikka Toivola

Miikka Toivola (11. heinäkuuta 1949 Porin maalaiskunta – 26. tammikuuta 2017) oli suomalainen jalkapalloilija. Hänen pelipaikkansa oli hyökkääjä. == Ura == Toivolan kasvattajaseura on porilainen Pihlavan Työväen Urheilijat, jonka lisäksi hän edusti Turun Palloseuraa vuosina 1969–1972 ja Helsingin Jalkapalloklubia 1973–1980. Hän pelasi SM-sarjassa yhteensä 255 ottelua ja teki niissä 70 maalia. Jalkapallokirja 2008:n (s. 285) mukaan 257 ottelua ja 69 maalia. Hän voitti Suomen mestaruuden vuosina 1971, 1972, 1973 ja 1978. Lopetettuaan pelaajauransa hän siirtyi valmennustehtäviin ja valmensi muun muassa HJK Suomen Cupin voittoon vuonna 1984. Suomen jalkapallomaajoukkueessa Toivola pelasi 62 A-maaottelua vuosina 1967–1980 ja teki niissä neljä maalia. Suomen urheilutoimittajat valitsivat Toivolan vuoden jalkapalloilijaksi vuonna 1972, ja Suomen Palloliitto teki saman valinnan vuosina 1972 ja 1978. Suomalaisen jalkapalloilun Hall of Fameen Toivola nimettiin vuonna 2012. Toivola kuoli nopeasti edenneeseen haimasyöpään 67-vuotiaana tammikuussa 2017. == Lähteet == * * === Viitteet === Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Vuonna 1949 syntyneet Luokka:Vuonna 2017 kuolleet
Miesesin avaus

Miesesin avaus on epätavallinen shakkiavaus, joka alkaa siirrolla :1.d3 Avaus on nimetty saksalaisen Jacques Miesesin mukaan. Valkean avaussiirto ei ota suurta tilaa keskustasta, mutta avaa valkean kuningatarlähetille viistolinjan. Toisaalta siirto tukkii vielä kaksinkertaisesti kuningaslähetin linjan, minkä takia valkea usein sivustoi sen. Siirto on kaikista valkean mahdollisuuksista 13. suosituin.COE Siirto ei ole kuitenkaan huono, ainoastaan passiivinen. Avausta voi käyttää shakkitietokoneita vastaan tarkoituksena saada ne ulos avauskirjastoistaan. Muun muassa shakin maailmanmestari Garri Kasparov on käyttänyt tätä tekniikkaa.ChessBase Avaus luokitellaan ECO-koodistolla koodille A00 muiden epätavallisten avausten kanssa. ==Katso myös== *Luettelo shakkiavauksista *Luettelo gambiiteista ==Lähteet== Luokka:Shakkiavaukset
Jouko Suomalainen

Jouko Suomalainen (s. 8. huhtikuuta 1949 Kuopio) on suomalainen jalkapalloilija. Keskikenttäpelaajana jalkapalloa pelannut Suomalainen edusti Suomen maajoukkuetta 54 A-maaottelussaEri lähteiden mukaan 53–55 maaottelua ja teki niissä kaksi maalia. Kotimaassaan Suomalainen edusti kaikkia kolmea aikansa merkittävää kuopiolaisseuraa: Palloseuraa vuosina 1967–1970, Pallotovereita vuosina 1971–1980 ja 1984 sekä Eloa vuosina 1982–1983. SM- sarjassa hän pelasi yhteensä 233 ottelua ja teki niissä 35 maalia. Hän saavutti SM-hopeaa vuosina 1967, 1969 ja 1978 sekä voitti Suomen Cupin vuonna 1968. Suomen Palloliitto ja Urheilutoimittajain liitto valitsivat Suomalaisen vuoden jalkapalloilijaksi Suomessa vuonna 1973. == Lähteet == * * === Viitteet === Luokka:Suomalaiset jalkapalloilijat Luokka:Vuonna 1949 syntyneet Luokka:Elävät henkilöt
Lauri Lehtinen (jalkapalloilija, 1927)

Lauri Hjalmar Lehtinen (19. elokuuta 1927 Helsinki – 23. maaliskuuta 2016) oli suomalainen jalkapalloilija. Keskustukena pelannut Lehtinen edusti Suomen maajoukkuetta 29 A-maaottelussa. Kotimaassaan hän edusti Helsingin Jalkapalloklubia ja pelasi sarjatasolla kokonaisuudessaan yli 200 ottelua voittaen SM-hopeaa vuonna 1956 ja pronssia 1954. Suomen Palloliitto ja Urheilutoimittajain liitto valitsivat hänet vuoden jalkapalloilijaksi 1956. Lehtiselle myönnettiin SPL:n, HJK:n ja Helsingin Allianssin kultainen ansiomerkki. Lehtinen kuului HJK:n johtokuntaan vuosina 1950–1965, joista viisi viimeistä hän toimi puheenjohtajana.Rantala Risto, Siukonen Markku, Tukiainen Seppo (vastaavat toimittajat): Urheilumme Kasvot Osa 3: Palloilu. Jyväskylä: Oy Scandia Kirjat Ab, 1973. (s. 187) Lehtinen oli yksi neljästä urheilijasta, jotka kuljettivat olympiatulen Helsingin olympiastadionin torniin vuoden 1952 kesäolympialaisten avajaisissa. == Lähteet == * * === Viitteet === Luokka:Suomalaiset jalkapalloilijat Luokka:Vuonna 1927 syntyneet Luokka:Vuonna 2016 kuolleet